
హిందీలో పది సీజన్ లుగా అలరిస్తూ వస్తున్న టీవీ రియాలిటీ షో ‘బిగ్ బాస్’ తెలుగులో రానున్నట్లు, తొలి సీజన్ కు ఎన్టీఆర్ ప్రయోక్తగా వ్యవహరించనున్నట్లు ఇటీవల చిత్రజ్యోతి వెల్లడించిన విషయం తెలిసిందే. ఇదే విషయాన్ని మంగళవారం ‘స్టార్ మా’ చానల్ అధికారికంగా ప్రకటించింది. ఆ చానల్ బిజినెస్ హెడ్ అలోక్ జైన్ మాట్లాడుతూ ‘‘తెలుగులో అత్యంత భారీ స్థాయిలో ఈ ‘బిగ్ బాస్’ షోను యంగ్ టైగర్ ఎన్టీఆర్తో ప్రారంభించనుండడం మాకు ఎంతో సంతోషాన్నిస్తోంది. తెలుగు ప్రజల మనోభావాలను, విలువలను దృష్టిలో ఉంచుకొని, ఎప్పటికప్పుడు కొత్తదనం ఉండేలా ఈ షోను చేస్తున్నాం’’ అని చెప్పారు. ఈ షో ఎలా నడుస్తుందంటే.. ప్రత్యేకంగా నిర్మించిన ఒక ఇంట్లో, సుమారు పన్నెండుమంది సెలబ్రిటీలను పంపి, తాళం వేసేస్తారు. వాళ్లకు అవసరమైన అన్ని వసతులూ కల్పిస్తారు. అయితే బయటి ప్రపంచంతో కానీ, సెల్ఫోన్ లు, టీవీలు, దినపత్రికలు వంటి మాధ్యమాలతో కానీ సంబంధం ఉండదు. ఆ ఇల్లే వారి ప్రపంచం. వాళ్ల ప్రతి కదలికను కెమెరాలు రికార్డ్ చేస్తుంటాయి. వాళ్ల నడవడికను, జీవన శైలిని ప్రేక్షకులు గమనిస్తుంటారు. భిన్న రంగాలకు చెందిన సెలబ్రిటీలు ప్రపంచంతో సంబంధంలేని ఆ చోట ఎలా ఉంటారనేదే ఆసక్తికర అంశం. అలాంటి ఈ షోకు ప్రయోక్తగా వ్యవహరించనున్న ఎన్టీఆర్ మాట్లాడుతూ ‘‘టీవీ అనేది ఎంతో ప్రాముఖ్యం కలిగిన వినోద మాధ్యమం. తెలుగు టీవీ చరిత్రలోనే అతి పెద్ద షోగా రూపొందుతున్న ‘బిగ్ బాస్’కు హోస్ట్గా చేయమని ‘స్టార్ మా’ వాళ్లు నన్ను సంప్రదించినప్పుడు, చాలా ఆసక్తికరంగా అనిపించింది. ఈ షో తప్పకుండా ఒక గేమ్ చేంజర్ అవుతుంది’’ అన్నారు.- ఎన్టీఆర్

hindeelo padi seasen luga alaristuu vastunna tv reality sho ‘big bas’ telugulo raanunnatlu, toli seasen ku ntr prayoktagaa vyavaharinchanunnatlu iteevala chitrajyoti velladinchina vishayam telisinde. ide vishayaanni mangalavaaram ‘star maa’ chanal adhikaarikamgaa prakatinchindi. aa chanal bijines head alok jain maatlaadutuu ‘‘telugulo atyanta bhari sthaayilo ee ‘big bas’ shonu yang tiger entertho praarambhinchanundadam maaku entho santoshaannistondi. telugu prajala manobhaavaalanu, viluvalanu drushtilo unchukoni, eppatikappudu kottadanam undela ee shonu chestunnam’’ ani cheppaaru. ee sho ela nadustundante.. pratyekamgaa nirminchina oka intlo, sumaru pannendumandi selabritylanu pampi, taalam vesestaru. vaallaku avasaramaina anni vasatuluu kalpistaaru. ayithe bayati prapanchamtho cony, selphon lu, tvlu, dinapatrikalu vanti maadhyamaalatho cony sambandham undadu. aa illey vaari prapancham. vaalla prati kadalikanu kemeralu recard chestuntaayi. vaalla nadavadikanu, jeevana sailini prekshakulu gamanistuntaaru. bhinna rangaalaku chendina selabritylu prapanchamtho sambandhamleni aa chota ela untaranede aasaktikara amsam. alanti ee shoku prayoktagaa vyavaharinchanunna ntr maatlaadutuu ‘‘tv anedi entho praamukhyam kaligina vinoda maadhyamam. telugu tv charitralone athi pedda shoga roopondutunna ‘big bas’ku hostga cheyamani ‘star maa’ vaallu nannu sampradinchinappudu, chala aasaktikaramgaa anipinchindi. ee sho tappakunda oka game chenjar avutundi’’ annaru.- ntr